Aki újoncként nem is vallott szégyent, mivel a német Rolf Stommelen öt néző halálát okozó kicsúszása miatt korábban leintett versenyen hetedikként végzett. Stommelen is megsérült a balesetben, és csapatának tulajdonosa, Graham Hill lecsapott Brise-ra, aki az év hátralévő részében az Embassy Racing with Graham Hill istállóban végigversenyezte a Formula–1-es évadot. Mindjárt a második, Hillnél futott versenyén, a Svéd Nagydíjon pontszerző lett, amikor hatodikként intették le. Grahamnak nagyon imponált Tony tehetsége, és leszerződtette 1976-ra is. El is kezdték a felkészülést az új évadra, és ennek keretében mentek el a dél-franciaországi Paul Ricard pályára tesztelni.